Document ID: /roh_data/filtered/fineweb-2-filterrobots_roh.jsonl.gz/12809

Malgrà dapli carburant biologic e mobilitad electronica n'èn las emissiuns da CO2 entras benzin e diesel betg sa reducidas l'ultim onn. Il respargn da dioxid carbonic entras carburant biologic è vegnì cumpensà entras in augment tar ils kilometers ch'èn vegnids fatgs.
Las emissiuns da gas ed ieli percunter èn danovamain sa reducidas. Quai ha communitgà l'uffizi federal per l'ambient. Cumpareglià cun l'onn avant per 2,2% e cumpareglià cun il 1990 per prest in terz. Quai grazia a l'effizienza d'energia tar chasas e l'utilisaziun d'energia regenerabla per stgaudar, sco l'uffizi ha communitgà. Las emissiuns da carburant sa chattan anc adina sin il nivel da l'onn passà, pia 3,3% sur quellas dal 1990.
RR novitads 14:00